**Dmitriy Sergeyevich Aliyev** (ruscha: *Дмитрий Сергеевич Алиев*; 1999-yil 1-iyunda tugʻilgan) — rossiyalik figurali uchuvchi. 2020-yilgi Yevropa chempioni va 2020-yilgi Rossiya milliy chempioni, 2017-yilgi Oʻsmirlar darajasidagi Jahon chempionatining kumush medali sovrindori, 2016—2017-yilgi oʻsmirlar oʻrtasidagi Gran-pri finali chempioni, 2016-yilgi oʻsmirlar Olimpiadasining ikki karra sovrindori va ikki karra (2016, 2017) oʻsmirlar oʻrtasidagi Rossiya milliy chempioni.

Faoliyati
---------

Aliyev 2014—2015-yilgi mavsumda Oʻsmirlar darajasidagi Gran-pri seriyasida debyut qilgan.

Lyublyana, Sloveniya va Yaponiyaning Aichi shaharlarida boʻlib oʻtgan musobaqalarda bronza medallari bilan taqdirlangan Aliyev oʻsmirlar darajasidagi Gran-pri finalida uchinchi oʻrinni egalladi. Oʻzining katta xalqaro debyutini amalga oshirib, 2014-yilda ISU Challenger seriyasi boʻlgan „Golden Spin of Zagreb" musobaqasida oʻninchi oʻrinni egalladi. Oʻsmirlar safiga qaytgan Aliyev 2015-yilgi Rossiya oʻsmirlar chempionati va 2015-yilgi Yevropa yoshlar olimpiya qishki festivalida bronza medallarini qoʻlga kiritdi.

Kattalar toifasida musobqada qatnashgan Aliyev 2015-yilgi Xalqaro Nice kubogida bronza, 2015-yilda CS Tallinn Trophy musobaqasida kumush medal bilan taqdirlangan. Dekabr oyida Barselonada boʻlib oʻtgan 2015—2016-yilgi Oʻsmirlar darajasidagi Gran-pri finalida amerikalik Nathan Chendan keyin ikkinchi oʻrinni egallab, kumush medalni qoʻlga kiritdi. Oʻsha oyning oxirida Aliyev 2016-yilda Yekaterinburgda boʻlib oʻtgan Rossiya chempionatida oltinchi oʻrinni egalladi, yanvar oyida Chelyabinskda oʻtkazillgan oʻsmirlar oʻrtasidagi birinchi milliy chempionlikni qoʻlga kiritdi.

Aliyev 2021-yilgi CS Finlandia Trophy musobaqasida qatnashib, bronza medalini qoʻlga kiritdi. Keyingi haftada u 2021-yilgi Budapesht Trophy musobaqasida ishtirok etib, kumush medalni qoʻlga kiritdi. Uning Gran-pridagi birinchi topshirigʻi dastlab 2021-yilgi Xitoy kubogi musobqasida ishtirok etish edi, biroq musobqa bekor qilinganidan soʻng Aliyev 2021-yilgi Turinda boʻlib oʻtgan Gran Premio d’Italia turniriga tayinlandi. U musobaqada toʻqqizinchi oʻrinni egalladi. Dmitriy Aliyev 2021 Internationaux de France musobaqasida qatnashib beshinchi oʻrinni egalladi.

Aliyev 2022-yilgi Rossiya chempionatida toʻqqizinchi oʻrinni egalladi.

Dasturlar
---------

| Mavsum | Qisqa dastur | Erkin dastur |
| --- | --- | --- |
| 2021 - 2022 | * Pilgrims on a Long Journey Cœur de pirate
 | * And the Waltz Goes On  Anthony Hopkins
 |
| 2020 - 2021 | * Masquerade Waltz
* Aram Khatchaturian
 | * Immensità  Johnny Dorelli
 |
| 2019 - 2020 | * Je dors sur des Roses *Mozart, l'opéra rock*
 | * The Sound of Silence Simon & Garfunkel
 |
| 2018 - 2019 | * Modigliani SuiteGuy Farley

---

* Midnight Blues Gary Moore
 | * Clouds, The Mind on the (Re)Wind Ezio Bosso
 |
| 2016 - 2017  | * Oblivion  Astor Piazzolla
 | * Broken Vow

---

* Temir niqobli odamNick Glennie-Smith
 |
| 2015 - 2016 | * Nothing the Same  Gary Moore
 | * Notr-Dam de Paris  Riccardo Cocciante
	+ Temps des Cathédrales  Bruno Pelletier
 |
| 2014 - 2015 | * Cowboy
 | * Escalier Hugues Le Bars
* Derap Hugues Le Bars
 |

Manbalar
--------

1. ↑  „Russia’s Dmitri Aliev refreshed heading into new season" (inglizcha). *Golden Skate* (30-iyul 2019-yil). Qaraldi: 31-iyul 2019-yil.
2. ↑  *Дмитрий Алиев. Показательные выступления. Skate America. Гран-при по фигурному катанию 2019/20* (inglizcha), qaraldi: 2020-01-21
3. ↑  *Дмитрий Алиев. Показательные выступления. Чемпионат России по фигурному катанию 2020* (inglizcha), qaraldi: 2020-01-21